[To predavanje vključuje vulgarni jezik in opise spolnega nasilja.]
[Prosimo za razumevanje.]
"Ashley Judd, ti neumna zafukana cipa."
"Ne moreš tožiti ljudi, ker ti rečejo pizda."
"Če ne preneseš interneta, odjebi, kurba."
"Želim si, da bi Ashley Judd umrla strašne smrti.
Ona je pa res najslabša."
"Ashley Judd, ti si razlog, zakaj ženske ne bi smele voliti."
"Pomračitev je tak zanič film,
da je še posiliti nočem."
"Kar koli boš že naredil,
ne povej Ashley Judd. Umrla bo sama z izsušeno vagino."
"Če bi že moral pofukati starejšo žensko,
o moj Bog,
bi prefukal Ashley Judd,
ta prasica je zafukano vroča.
Stvari, ki bi ji jih delal ..."
Spletna mizoginija je globalna tragedija za pravice spolov
in nujno je, da se konča.
(Aplavz)
Glasovi deklet in žena
ter glasovi naši zaveznikov so omejeni na načine,
ki so osebno, ekonomsko,
profesionalno in politično škodljivi.
In ko bomo zajezili zlorabo,
bomo razširili svobodo.
Sem navijačica kentuckyske košarke
in lani sem nekega lepega dne v marcu
počela eno od stvari, ki jo počnem najbolje:
navijala sem za moje Divje mačke.
Narcise so cvetele,
a sodniki niso piskali, ko sem jim ukazala.
(smeh)
Smešno, zelo prijazni so bili do mene pred prvo žogo,
med tekmo pa so me res ignorirali.
(smeh)
Trije od mojih igralcev so krvaveli, zato sem naredila drugo najboljšo stvar:
tvitala sem.
[@ArkRazorback, vaša umazana igra lahko poliže r.. moji ekipi.
@KySportsRadio @marchmadness 3 okrvavljeni zaenkrat]
Zame je rutina, da se ljudje obnašajo do mene, kot sem prej opisala.
To se mi zgodi prav vsak dan
v družabnih medijih, kot sta npr. Twitter in Facebook.
Odkar sem se pridružila Twitterju l. 2011,
so mizoginija in mizoginisti obilno dokazali,
da mi bodo nenehno za petami.
Moja duhovnost, moja vera,
to, da sem kmetavzarka - jaz to lahko rečem, vi pa ne -
vse je fair play.
Odgovarjala sem z raznimi strategijami.
Poskusila sem govoriti z ljudmi.
Nek tip mi je pošiljal hiperseksualne, ogabne vsebine,
v svojem avatarju pa je imel dekle.
Odpisala sem mu in rekla:
"Je to vaša hčerka?
Plaši me, da tako mislite
in tako govorite z ženskami."
Presenetil me je, ko je rekel:
"Veste kaj, prav imate. Opravičujem se."
Včasih ljudje želijo prevzeti odgovornost.
Neki drugi tip je z nekom razglabljal,
da bi lahko jaz bila definicija pizde.
14 let sem bila poročena s Škotom,
zato sem rekla: "Pizda pomeni različne reči v različnih državah ...
(smeh)
a skoraj sem prepričana, da vi utelešate globalni standard kurca."
(smeh)
(Aplavz)
Poskušala sem se dvigniti nad vse to, poskušala sem se boriti,
večinoma pa samo preletim vse te družabne platforme
z enim očesom in se trudim, da teh stvari ne bi videla,
a nemogoče je stvari popolnoma odmisliti.
Kar vidiš, ponotranjiš.
In je travmatično.
Vedno sem na skrivaj upala,
da to, kar govorijo meni in o meni,
ni res.
Ker celo jaz,
opredeljena, samooklicana feministka,
ki časti pred oltarjem Glorije ...
(smeh)
ponotranjim patriarhijo.
To je resnično skrb vzbujajoče.
Patriarhija niso fantje in možje.
To je sistem, v katerem vsi sodelujemo,
vključno z menoj.
Tistega dne je iz nekega razloga
tisti določeni tvit po košarkarski tekmi
sprožil nekaj, kar se imenuje 'spletna drhal'.
Ta žolčni, globalni izliv najbolj odvratnega sovražnega govora:
grožnje s smrtjo, grožnje s posilstvom.
In veste kaj,
ko sem sedela sama doma v spalni srajci,
je zazvonil telefon in bil je moj dragi bivši mož
in mi pustil sporočilo:
"Ljubljena,
kar se ti dogaja, ni v redu."
In nekaj je bilo na tem, kako se je tiste noči zavzel zame,
kar mi je pomagalo, da sem se zavzela zase.
In začela sem pisati.
Začela sem pisati o dejstvu,
da sem preživela vse oblike spolne zlorabe,
vključno s tremi posilstvi.
In sovražni govor, ki sem ga dobila v odgovor ...
to je le nekaj komentarjev, poslanih novinarskim izpostavam.
Da me imenujejo ovaduhinja, je resnično smešno.
[Jay: Vsako sekundo je uživala!!!!]
O Jezus Kristus.
Hvala ti, Jezus, naj nas obsenči tvoja milost.
Pisala sem torej neki feministični kolumni in pisanje naslovila:
Pozabi na svoje moštvo.
Tvoje spletno nasilje proti dekletom in ženskam
naj poliže mojo pravično rit."
(smeh)
(Aplavz)
To sem naredila sama in tudi izdala sama,
ker mi je moj glavni svetovalec rekel:
"Prosim, ne,
poplava povračilnega govna, ki je neizogibna ...
bojim se zate."
A zaupam dekletom in zaupam ženskam
in zaupam našim zaveznikom.
Objavljeno je bilo, se razširilo.
To dokazuje, da je vsak dan
spletna mizoginija pojav, ki ga vsi prenašamo
po vsem svetu,
in ko se prepleta,
je še slabše.
Spolna orientacija, spolna identiteta,
rasa, etničnost, religija,
kar hočete,
razširja nasilje, ki ga prenašajo dekleta in ženske.
Za naša mlada dekleta je še slabše.
Očitno je travmatično.
Naše mentalno zdravje, naše emocionalno počutje
sta tako močno napadena,
ker grožnjo z nasiljem
nevrobiološko izkusimo kot nasilje samo.
Kortizol se noro dvigne, limbični sistem odpove,
zgubimo delovno produktivnost.
Pa dajmo, spregovorimo o delu.
Naša sposobnost za delo je ovirana.
Spletno iskanje žensk, ki se prijavijo za službo, razkrije njihove gole fotografije,
lažne navedbe, da imajo spolno prenosljive bolezni,
njihovi naslovi kažejo, da so na voljo za seks,
in to s pravimi primeri
ljudi, ki se pokažejo pri njih doma za seks.
Naša možnost hoditi v šolo je ovirana.
96 odstotkov vseh objavljenih
seksualnih fotografij naših mladih
so dekleta.
Naša dekleta.
Naši fantje bodo dva do trikrat pogosteje -
brez privolitve -
delili fotografije.
In rada bi spregovorila o maščevalni pornografiji.
Del tega, kar je nastalo zaradi mojega tvita,
je, da sem se povezala z zavezniki in drugimi aktivisti,
ki se borijo za varen in svoboden internet.
Začeli smo projekt Speech,
s katerim brzdamo zlorabo in širimo svobodo.
Ta spletna stran ponuja kritični forum,
ker ne obstaja nobena globalna legalna stvar,
ki bi nam pri tem pomagala.
Na tej spletni strani pa ponujajo standardiziran seznam definicij,
ker je težko napadati vedenje na pravi način,
če ne delimo definicij, kaj sploh to vedenje je.
Naučila sem se, da je maščevalna pornografija pogosto nevarno zlorabljena.
Gre za nesporazumno deljenje fotografije
z namenom taktično osramotiti in ponižati dekle ali žensko,
kar nas poskuša spremeniti v pornografski objekt.
Naša naravna seksualnost je -
ne vem za vas - precej sijajna in čudovita.
In moje izražanje seksualnosti ni pornografija.
(Aplavz)
Imam vse te vire,
za katere se zavedam, da jih toliko ljudi na svetu nima.
Projekt Speech sem lahko začela s svojimi kolegi.
Deležna sem pozornosti podjetij družabnih omrežij.
Pred mano je čudovit obisk v centrali Facebooka.
A to še ni pomagalo idiotskim standardom prijavljanja ...
Nekomu plačujem, da prečisti komentarje na mojih družabnih omrežjih
in tako poskušam svojim možganom prihraniti
vsakodnevno ponavljanje travme sovražnega govora.
In veste kaj?
Spet dobim sovražni govor.
"O, ti živiš v vakuumu."
Veste kaj?
Ko nekdo objavi fotografijo mene z odprtimi usti in reče:
"Komaj čakam, da mi pride po njenem obrazu,
imam pravico postaviti meje.
(Aplavz)
In ta razlika med virtualnim in realnim je varljiva,
ker, veste kaj,
to se mi je dejansko zgodilo, ko sem bila otrok,
in zato je ta tvit zbudil travmo
in morala sem delati na tem.
A veste, kaj naredimo? Vzamemo ves ta sovražni govor
in ga izločimo
in ga zakodiramo
in damo te podatke,
da razumemo njegovo vseprisotnost:
ko dobim pornografijo,
ko gre za politična afiliacijo,
ko gre za našo starost, ko gre za vse nas.
Zmagali bomo v tem boju.
Veliko rešitev obstaja,
hvala Bogu.
Samo nekaj jih bom ponudila
in vas seveda izzvala, da ustvarite in prispevate svoje.
Prvič: začeti moramo digitalno medijsko opismenjevati,
in to skozi prizmo spolov.
Otroke, šole, vzgojitelje, starše.
Nujno je.
Drugič:
rečemo kako besedo o prijateljih v tehnologiji?
To pravim z dostojanstvom in spoštovanjem,
a seksizem na delovnem mestu se mora končati.
(Aplavz)
(vzkliki)
EDGE,
globalni standard za enakost spolov,
je minimalni standard.
In veste kaj, Silicijeva dolina?
Če lahko to stori L'Oreal v Indiji,
na Filipinih, v Braziliji
in v Rusiji,
lahko tudi vi.
Dovolj izgovorov.
Šele ko bodo ženske predstavljale kritično maso v vsakem oddelku vaših podjetij,
vključno z gradnjo platform od spodaj navzgor,
se bodo pogovori o prioritetah in rešitvah spremenili.
Še več ljubezni za prijatelje v tehnologiji:
ustvarjanje dobička z mizoginijo v video igrah se mora končati.
Sita sem vas poslušati na zabavah,
kot ste jo pred nekaj tedni organizirali v Aspnu,
ko govorite, kako obžalovanja vredno je gibanje Gamergate,
ko pa še vedno služite milijarde dolarjev z igrami,
ki za zabavo maličijo in zametujejo ženske.
Basta, kot pravijo Italijani.
Dovolj.
(Aplavz)
Naši prijatelji na policiji imajo veliko dela,
ker smo videli,
da je spletno nasilje podaljšek fizičnega medosebnega nasilja.
V naši državi
več deklet in žen ubijejo njihovi intimni partnerji,
kot jih je umrlo 11. septembra
in od takrat v Afganistanu in Iraku skupaj.
In ni kul, da to rečemo,
a je res.
Mnogo bolj nas geopolitično skrbi, kaj moški počno tam,
kot za ženske tam.
Leta 2015
je v tej deželi 72 828 žensk šlo na terapijo za partnersko nasilje.
In pri tem ne štejem deklet in žensk in fantov, ki so jih potrebovali.
Policija mora dobiti moč
s sodobno internetno tehnologijo,
napravami in razumevanjem teh platform,
kako delajo.
Policija je želela pomagati, ko je Amanda Hess poklicala
v zvezi z grožnjo s smrtjo, ki jo je dobila na Twitterju,
a v resnici niso mogli, ko so rekli:
"Kaj je Twitter?"
Naša zakonodajalci morajo napisati in sprejeti bistro zakonodajo,
ki je odsev današnje tehnologije
in našega pojmovanja svobodnega in sovražnega govora.
Nedavno v New Yorku niso mogli sprožiti postopka proti storilcu,
ker so zločini morali biti storjeni -
tudi če anonimno -
morali so biti storjeni po telefonu, pošti,
telegrafu ...
(smeh)
Jezik mora biti tehnološko nevtralen.
Očitno
imam precej drzen glas.
Spregovorimo še o naših prijateljih,
belih moških.
Odigrati morate vlogo in morate se odločiti.
Nekaj lahko storite
ali pa ne storite ničesar.
Zdaj je vse OK, tu, v tej sobi,
ko pa bo tole šlo ven, bodo vsi rekli:
"O moj Bog, obratna rasistka je."
Ta citat je prišel od Roberta Moritza, belega moškega,
predsednika Pricewaterhouse Coopersa,
ki me je prosil, naj ga vključim v svoj govor.
Ustvariti moramo podporne linije in skupine za pomoč,
da si bodo lahko žrtve med seboj pomagale,
ko so njihova življenja in finance uničena.
Posamezniki moramo prekiniti nasilje na podlagi spola, ko se zgodi.
92 odstotkov mladih,
starih 29 let ali manj, mu je priča.
72 odstokov nas je bilo priča takemu nasilju.
Biti moramo pogumni in odločeni
prekiniti ga, ko se odvija.
In nazadnje,
verjemite ji.
Verjemite ji.
(Aplavz)
To je v bistvu problem človeške interakcije.
In ker verjamem, da je človeška interakcija srž našega celjenja,
bo nespremenjena travma postala naprej prenesena travma.
Edith Wharton je rekla: "Konec je na začetku skrit."
Zato končajmo ta govor tako, da sovražni govor zamenjamo z ljubeznivim.
Osamljena sem v tem,
a vem, da smo zavezniki.
Nedavno sem se naučila,
kako hvaležnost in afirmacije izničijo negativne interakcije.
Pet jih je potrebnih, da izničijo eno negativno interakcijo.
In hvaležnost še posebej -
zastonj, globalno dosegljiva kadar koli, kjer koli,
komur koli v katerem koli jeziku -
podžge anteriorno cingulatno skorjo,
prelomni del možganov,
ki ga preplavi s krasnimi, dobrimi stvarmi.
Zato bom rekla nekaj krasnega o sebi.
Rada bi, da se to od vas odbije nazaj k meni.
To izgleda približno takole ...
(smeh)
'Mogočna in močna ženska sem', vi pa recite: Ja, si.
Ja, si.
Moja mami me ima rada.
Ja, ima te.
Super govor sem imela.
Ja, si.
Pravico imam biti tu.
Ja, imaš jo.
Res čedna sem.
(smeh)
Ja, si.
Bog dela dobre reči.
Ja, dela jih.
In rada vas imam.
Hvala lepa, da ste mi dovolili, da vam pomagam.
Bodite blagoslovljeni.
(Aplavz)